PMIndiaData/PMIndiaSum huggingface dataset:
இந்தோனேஷிய விமான விபத்தில், ஏற்பட்ட உயிரிழப்புக்கு பிரதமர் இரங்கல்

இந்தோனேஷியாவில் நடந்த விமான விமானத்தில் ஏற்பட்ட உயிரிழப்புக்கு பிரதமர் திரு நரேந்திர மோடி, தனது ஆழ்ந்த இரங்கலை தெரிவித்துள்ளார். டிவிட்டரில், பிரதமர் விடுத்துள்ள செய்தியில், ‘‘ இந்தோனேஷியாவில் நிகழ்ந்த துரதிர்ஷ்டவசமான விமான விபத்தில், உயிர் இழந்தவர்களின் குடும்பங்களுக்கு ஆழ்ந்த இரங்கல்களை தெரிவித்துக் கொள்கிறேன். இந்த சோகமான நேரத்தில், இந்தோனேசியாவுடன், இந்தியா துணை நிற்கிறது’’ என குறிப்பிட்டுள்ளார்.
அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கு இடையேயான கட்டமைப்பு ஒப்பந்தத்தின் விவரங்கள் அமைச்சரவைக் கூட்டத்தில் எடுத்துரைக்கப்பட்டன

அமைதிக்காக விண்வெளியின் பயன்பாடு மற்றும் ஆய்வு குறித்த ஒத்துழைப்பிற்கென இந்தியாவிற்கும், சாவோ டோம் மற்றும் பிரின்சீப்பிற்கும் இடையேயான கட்டமைப்பு ஒப்பந்தத்தின் விவரங்கள், பிரதமர் திரு. நரேந்திர மோடி தலைமையிலான அமைச்சரவைக் கூட்டத்தில் எடுத்துரைக்கப்பட்டன, இந்த கட்டமைப்பு ஒப்பந்தம் 2018 ஆம் ஆண்டு செப்டம்பர் மாதம் 7 ஆம் தேதியன்று புதுதில்லியில் கையெழுத்தானது. முக்கிய கூறுகள்: இந்தக் கட்டமைப்பு ஒப்பந்தம் புவி மண்டலத்தின் தொலைதூர உணர்வு, செயற்கைக் கோள் தகவல்; செயற்கைக் கோள் ஊடுருவல், விண்வெளி அறிவியல் மற்றும் விண்வெளி ஆய்வுத் துறையில் புதிய ஆராய்ச்சி நடவடிக்கைகள் மற்றும் செயலாக்கத்திற்கான வாய்ப்புகள் பற்றி ஆராய்வதற்கு உதவிடும்; இந்தக் கட்டமைப்பு ஒப்பந்தம் மனித சமுதாயத்தின் நலனுக்கென விண்வெளி தொழில்நுட்பத் துறையில் கூட்டு நடவடிக்கைகளை வளர்த்திடவும் உதவி செய்யும். எனவே, இருநாடுகளின் அனைத்துப் பகுதிகளும் இதனால் பயன்பெறும்.
லேசர் இண்டெர்ஃபெரோமீட்டர் க்ராவிடேஷனல் வேவ் ஆப்சர்வேடரி     (லிகோ) (புவியீர்ப்பு விசை குறித்த ஒளிக்கற்றை அலைக்குறுக்கீட்டுமானி ஆய்வகம்)  விஞ்ஞானிகளுடன் பிரதமர் சந்திப்பு

பிரதமர் திரு. நரேந்திர மோடி அவர்கள் வாஷிங்டன் டிசியில் அமைந்துள்ள புவியீர்ப்பு விசை குறித்த ஒளிக்கற்றை அலைக்குறுக்கீட்டுமானி ஆய்வக விஞ்ஞானிகள் குழு ஒன்றை கடந்த வியாழன் அன்று சந்தித்து உரையாடினார். தேசிய அறிவியல் அறக்கட்டளை இயக்குநர் டாக்டர். ஃப்ரான்ஸ் கொர்டோவா தலைமையிலான இந்த விஞ்ஞானிகள் குழுவில் இந்த லிகோ திட்டத்தில் பணிபுரிந்த மூன்று இளம் இந்திய விஞ்ஞானிகளும் அடங்குவர். லிகோ திட்டத்திற்கு இந்தியா எவ்வளவு மிக முக்கியமானது என்பது குறித்து டாக்டர். கொர்டோவா விளக்கினார். இந்திய-அமெரிக்க விஞ்ஞான கூட்டுறவிற்கு இந்த லிகோ திட்டம் மிகச் சிறந்ததொரு உதாரணம் என்று பிரதமர் குறிப்பிட்டதோடு, இந்தத் திட்டத்தின் வெற்றியானது இந்திய விஞ்ஞானிகளில் ஒரு புதிய இளம் தலைமுறையினருக்கும் உத்வேகமூட்டுவதாக இருக்கும் என்றும் குறிப்பிட்டார். இந்த லிகோ திட்டத்தில் பங்கு பெற்றுள்ள இந்திய விஞ்ஞானிகள் எவ்வளவு முடியுமோ அந்த அளவிற்கு இந்திய மாணவர்களுடன் உரையாடுமாறும் இந்திய பல்கலைக்கழகங்களுக்கு வருகை தரும்படியும் பிரதமர் அவர்களை கேட்டுக் கொண்டார். இதே லிகோ திட்டத்தில் ஈடுபட்டு வரும் புதுதில்லியில் உள்ள பிளாஸ்மா ஆராய்ச்சி நிறுவனத்தின் விஞ்ஞானிகளை சந்தித்த இரண்டு நாட்களுக்குப் பிறகு பிரதமர் வாஷிங்டன் டிசியில் லிகோ ஆய்வில் ஈடுபட்டு வரும் விஞ்ஞானிகளை சந்தித்திருக்கிறார் என்பது குறிப்பிடத்தக்கதாகும். இத்தருணத்தில் புவியீர்ப்பு விசை குறித்த ஒளிக்கற்றை அலைக்குறுக்கீட்டுமானி ஆய்வகம் ஒன்றை இந்தியாவில் ஏற்படுத்துவதற்கான புரிந்துணர்வு ஒப்பந்தம் ஒன்றும் பிரதமரின் முன்னிலையில் பரிமாறிக் கொள்ளப்பட்டது. இந்த புரிந்துணர்வு ஒப்பந்தத்தில் அமெரிக்க தேசிய அறிவியல் அறக்கட்டளை இயக்குநர் டாக்டர். ஃப்ரான்ஸ் கொர்டோவா. இந்திய அணுசக்தித் துறையின் செயலாளர் டாக்டர். சேகர் பாசு ஆகியோர் அதற்கு முந்தைய தினத்தில்தான் கையெழுத்திட்டிருந்தனர்.
சேவைத்துறைகளில்தனித்துவம்மிக்கதுறைகளுக்கான செயல் திட்டத்துக்குமத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் மத்திய அமைச்சரவை இன்று (பிப்ரவரி 28) கூடியது. அக்கூட்டத்தில்12 வகையான தனித்துவம்மிக்கசேவைகளுக்கு முக்கியத்துவம் அளித்து,அவற்றைமேம்படுத்தும் வகையிலும் அந்தச்சேவைத்துறைகளின்ஆற்றலைமுழுமையாகப் பயன்படுத்தும் வகையிலும் மத்திய வணிகத் துறை அமைச்சகம் அளித்த யோசனைகளுக்கு ஒப்புதல் அளிக்கப்பட்டன. தகவல் தொழில்நுட்பம், தகவல்தொழில்நுட்பபயன்பாட்டுச்சேவைகள்(IT &ITeS),சுற்றுலா மற்றும் விருந்தோம்பல் சேவைகள், மருத்துவ சுற்றுலா, போக்குவரத்து மற்றும் பொருள் போக்குவரத்து (Logistics) சேவைகள், கணக்கியல் மற்றும் நிதிச்சேவைகல், காட்சி ஒலி-ஒளி சார்ந்த சேவைகள், சட்டச்சேவைகள், தகவல் சேவைகல், கட்டுமானம் மற்றும் அதுசார்ந்த பொறியியல் சேவைகள், சுற்றுச்சூழல் சேவைகள், நிதிச் சேவை மற்றும் கல்விச்சேவைகள் ஆகிய துறைகள் இந்த தனித்துவம்மிக்கசேவைகளில்இடம்பெற்றுள்ளன. இந்த சேவைகள் தொடர்பான அமைச்சகங்கள், துறைகள் இந்த வரைவைப்பயன்படுத்திக் கொள்ளும்படி மத்திய அமைச்சரவை அறிவுறுத்தியுள்ளது. இதன் மூலம் குறிப்பிட்ட தனித்துவம்மிக்கசேவைத்துறைகளுக்கான செயல் திட்டங்களை வகுத்து செயல்பட கேட்டுக்கொள்ளப்பட்டது. கேபினட் அமைச்சகத்தின்வழிகாட்டுதலில்இந்தச் செயல் திட்டம் அமலாக்கப்படும். திறன் மேம்படுத்தும்தனித்துவம்மிக்கசேவைத்துறைகளுக்கான செயல் திட்டத்துக்காக மொத்தம் ரூ. 5000 கோடி ஒதுக்கீடு செய்யப்படும். இந்தியாவில் சேவைத் துறைகள் அதிக வேலைவாய்ப்புகளை உருவாக்குகின்றன. இந்நிலையில் இந்தச் செயல் திட்டம் சேவைகளின் மூலம்போட்டித் தன்மை உருவாகி, அதன் தரம் மேம்பட்டு, வேலைவாய்ப்புகளைஉருவாக்கவும், உலகச்சந்தையை எதிர்நோக்கி ஏற்றுமதியை ஊக்குவிக்கவும்வழியமைத்து, உள்நாட்டு மொத்த உற்பத்தி அளவு அதிகரிக்க வழியேற்படும். 2022ஆம் ஆண்டு நாடு விடுதலை பெற்ற 75ஆவதுஆண்டாகும். இந்த செயல் திட்டம் தயாரிக்கப்பட்டு, அமைச்சகங்கள், துறைகளால்அமல்படுத்தப்படும். இது ஒவ்வொரு தனித்துவம்மிக்கசேவைத்துறையின் மேம்படும். உலக அளவில் இந்திய சேவைத்துறைகளின் பங்களிப்பு 2014ம் ஆண்டு 3.1 சதவீதமாக இருந்தது. அது 2015 ஆம் ஆண்டு 3.3 சதவீதமாகஅதிகரித்துள்ளது. தற்போது மேற்கொள்ளப்படும்முன்முயற்சிகளின் அடிப்படையில் வரும் 2022ஆம் ஆண்டில் இந்த உலக அளவிலான பங்களிப்பு 4.2 சதவீதமாக உயரும் என எதிர்பார்க்கப்படுகிறது. இந்தியாவில் 2015-16ஆம் ஆண்டில் மொத்த கூடுதலான மதிப்பில் சேவைத்துறைகளின் பங்களிப்பு 53 சதவீதமாக உள்ளது. (இதில் கட்டுமானசேவைகளின் பங்கு61 சதவீதமாகும்). இதை 2022ஆம் ஆண்டில்இந்துப்பங்களிப்பை60 சதவீதமாகஉயர்த்துவதற்கு இலக்கு நிர்ணயிக்கப்பட்டுள்ளது. (அதில் கட்டுமானசேவைகளின் பங்களிப்பு67 சதவீதமாக இருக்கும் என எதிர்பாப்க்கப்படுகிறது) பின்னணி: இது தொடர்பாக பிரதமருக்கு செயலகங்கள்அளித்துள்ளபரிந்துரைகளில்7 உற்பத்தி சார்ந்த துறைகள், 3 சேவை சார்ந்த துறைகள் என மொத்தம் 10 தனித்துவம்மிக்கசேவைத் துறைகள் இடம்பெற்றுள்ளன. இவற்றை மேம்படுத்தி, சாதனை இலக்கை அடைய யோசனை கூறப்பட்டுள்ளது. இதற்காக தொழில் கோட்பாடு மற்றும் மேம்பாட்டு துறை (Department of Industrial Policy and Promotion) தொடர்பு அமைப்பாகச் செயல்படும். இந்தியாவிலே உருவாக்கு என்ற கோட்பாட்டின் தொடர்பு அமைப்பாக இது உள்ளது.
ராஜஸ்வ  கியான் சங்கமத்தில் வரி நிர்வாகிகளிடம் பிரதமர் உரையாற்றினார்

ராஜஸ்வ கியான் சங்கமத்தில் வரி நிர்வாகிகளிடம் பிரதமர் திரு. நரேந்திர மோடி இன்று உரையாற்றினார். மத்திய நேரடி வரி வாரியம், மத்திய கலால் மற்றும் சுங்க வாரியம் ஆகிய இரண்டு வருவாய் துறை வாரியங்களும் இணைந்து முதல்முதலாக இது போன்ற மாநாட்டை ஒரே நேரத்தில் நடத்துகின்றன. இந்த நிகழ்ச்சியில் பேசிய பிரதமர் அலுவலர்களின் கருத்துக்களை வரவேற்று தன் உரையை துவங்கினார். கணிணிமையம் ஆக்குதல், தானாக முன்வந்து வரி செலுத்தும் திட்டம், வரி செலுத்துவோர்களை ஊக்குவித்தல், வரி நிர்வாகிகளுக்கு உள்கட்டமைப்பு வசதிகளை மேம்படுத்துதல் உள்ளிட்ட பல்வேறு தலைப்புகளில் அலுவலர்கள் தங்களது கருத்துகளை பிரதமருடன் பகிர்ந்து கொண்டனர். ராஜஸ்வ கியான் சங்கமத்தில் அலுவலர்கள் தங்களது கருத்துகளை வெளிப்படையாக பேசவேண்டும் என்று பிரதமர் ஊக்குவித்தார். சட்டத்தின் மீது மக்களுக்கு மரியாதை வேண்டும், வரி ஏய்த்தால் சட்டம் தண்டிக்கும் என்ற பயமும் மக்களுக்கு இருக்க வேண்டும். ஆனால் வரி துறை அலுவலர்கள் மீது மக்களுக்கு பயம் இருக்க கூடாது. தற்போது இந்தியா வரலாற்றின் முக்கிய கட்டத்தில் உள்ளது. நாட்டின் வளர்ச்சிக்காக நாட்டு மக்களின் உயர்ந்த எதிர்பார்ப்புகளை அரசு நிறைவேற்ற வேண்டும். அரசாட்சி முறையின்மீது நம்பிக்கையை உருவாக்க வேண்டியவர்கள் வரி நிர்வாகிகள் என்று பிரதமர் வலியுறுத்தினார். “விட்டுக்கொடுங்கள்” முயற்சி மூலம் பலர் எரிவாயு மானியத்தை விட்டுக்கொடுத்துள்ளதை எடுத்துக்காட்டிய பிரதமர், வரி நிர்வாகிகள் தலைமைத்துவம் மூலம் வரி துறையிலும் இதுபோன்ற முன்னேற்றங்களை கொண்டு வர முடியும் என்று கூறினார். RAPID (ஆர்.ஏ.பி.ஐ.டி) என்ற ஐந்து அம்ச கொள்கையை வரி நிர்வாகிகளுக்கு பிரதமர் எடுத்துரைத்தார். அது R(ஆர்) என்றால் வருவாய், A (ஏ) என்றால் பொறுப்புடைமை, P (பி) என்றால் நேர்மை, I (ஐ) என்றால் தகவல் மற்றும் D (டி) என்றால் கணிணிமையம். இந்த அறிவுபூர்வ மாநாட்டை காரிய பயனுள்ள மாநாடாக மாற்றவேண்டும் என்று அலுவலர்களை கேட்டுக்கொண்டார். இதன் மூலம் இந்த மாநாட்டில் கிடைக்கும் யோசைனகள் களத்தில் செயல்படுத்த முடியும். மத்திய நிதி அமைச்சர் திரு. அருண் ஜேட்லி, மத்திய நிதித்துறை இணை அமைச்சர் திரு. ஜெயந்த் சின்ஹா, பிரதமரின் முதன்மை செயலர் திரு. நிருபேந்திர மிஸ்ரா, வருவாய்த் துறை செயலர் டாக்டர். ஹஸ்முக் அதியா மற்றும் மத்திய நேரடி வரி வாரியம், மத்திய கலால் மற்றும் சுங்க வாரியம் ஆகியவற்றின் தலைவர்களும் இந்த நிகழ்ச்சியில் பங்கேற்றனர்.
விண்வெளியில் கூட்டு முயற்சிக்கான வாய்ப்புகளைக் கண்டறிந்து அமைதிவழி தேவைகளுக்கு பயன்படுத்திக் கொள்வது தொடர்பாக இந்தியாவுக்கும் வியட்நாமுக்கும் இடையிலான ஒப்பந்தத்தின் வரம்புகள் பற்றி அமைச்சரவைக் கூட்டத்தில் தகவல் தெரிவிப்பு

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், விண்வெளியில் கூட்டு முயற்சிக்கான வாய்ப்புகளைக் கண்டறிந்து அமைதிவழி தேவைகளுக்கு பயன்படுத்திக் கொள்வது தொடர்பாக இந்தியாவுக்கும் வியட்நாமுக்கும் இடையிலான ஒப்பந்தத்தின் வரம்புகள் பற்றி தெரிவிக்கப்பட்டது. வரம்புகள் குறித்த இந்த ஒப்பந்தம் 2016 செப்டம்பர் 03 ஆம் தேதி கையெழுத்திடப்பட்டது. விண்வெளி அறிவியல், தொழில்நுட்பம் மற்றும் பயன்பாடுகள் குறித்த விஷயங்களில் ஒத்துழைப்புக்கு சாத்தியமான அம்சங்களைக் கண்டறிவதற்கு இந்த ஒப்பந்தம் வகை செய்கிறது. இதில் பூமிப்பரப்பின் மீது தொலை உணர்வு திறன் பயன்படுத்துதல்; செயற்கைக்கோள் மூலமான தொலை தொடர்பு மற்றும் செயற்கைக்கோள் அடிப்படையிலான கடல் வழி சேவை; விண்வெளி அறிவியல் மற்றும் கிரகங்கள் குறித்த ஆய்வு; விண்கலம் மற்றும் விண்வெளி தொழில்நுட்பம் மற்றும் தரையில் உள்ள தொழில்நுட்பங்களைப் பயன்படுத்துதல்; விண்வெளி தொழில்நுட்பத்தை பயன்படுத்துதல் ஆகியவையும் இதில் அடங்கும். இந்த வரம்புநிலை ஒப்பந்தத்தின் மூலம் வியட்நாமுடன் ஒத்துழைப்பு மேற்கொள்வது, மனிதகுல நலனுக்காக விண்வெளி தொழில்நுட்பங்களை பயன்படுத்துவது குறித்த துறையில் கூட்டு செயல்பாடுகளை மேம்படுத்துவதற்கு உதவியாக அமையும். பூமிப் பரப்பின் மீது தொலை உணர்வு தொழில்நுட்பத்தை பயன்படுத்துவது; செயற்கைக்கோள் மூலமான தொலைத்தொடர்பு; செயற்கைக்கோள் அடிப்படையிலான கடல் வழி சேவை; விண்வெளி அறிவியல் மற்றும் விண்வெளிப் பகுதியில் ஆய்வு மேற்கொள்வது ஆகிய துறைகளில் புதிய ஆராய்ச்சி செயல்பாடுகள் மற்றும் அவற்றைப் பயன்படுத்தும் முயற்சிக்கு, இந்த ஒப்பந்தம் மூலமாக உத்வேகம் கிடைக்கும்.
ஃபர்ஸ்ட் சோலார் தலைமை செயல் அதிகாரி திரு மார்க் விட்மர் உடன் பிரதமர் சந்திப்பு

ஃபர்ஸ்ட் சோலார் தலைமை செயல் அதிகாரி திரு மார்க் விட்மரை பிரதமர் திரு நரேந்திர மோடி இன்று சந்தித்தார். இந்தியாவின் புதுப்பிக்கத்தக்க எரிசக்தி துறை, குறிப்பாக சூரிய சக்தி சாத்தியக்கூறுகள் மற்றும் 2030-க்குள் புதுப்பிக்கத்தக்க ஆதாரங்களில் இருந்து 450 ஜிகாவாட் மின்சார உற்பத்தியை எட்டுவதற்கான நமது இலக்கு குறித்து அவர்கள் பேசினர். சமீபத்தில் தொடங்கப்பட்ட உற்பத்தி சார்ந்த ஊக்கத்தொகை திட்டத்தின் கீழ் ஃபர்ஸ்ட் சோலார் நிறுவனத்தின் பிரத்தியேக மெல்லிய சுருள் தொழில்நுட்பத்தை பயன்படுத்தி இந்தியாவில் தயாரிப்பு வசதிகளை நிறுவுவது குறித்தும் சர்வதேச விநியோக சங்கிலிகளில் இந்தியாவை இணைப்பது குறித்தும் ஆலோசிக்கப்பட்டது.
சவுதி அரேபியா நாட்டின் வெளியுறவு துறை அமைச்சருடன் பிரதமர் சந்திப்பு

சவுதி அரேபியா நாட்டின் வெளியுறவு துறை அமைச்சர் திரு. அடேல் பின் அகமது அல் ஜுபிர் பிரதமர் திரு. நரேந்திர மோடியை இன்று சந்தித்து பேசினார். சவுதி அரேபியாவுடன் இருக்கும் நெருங்கிய நட்புறவிற்கு இந்தியா என்றும் அதிக முக்கியத்துவம் அளித்து வருவதாக பிரதமர் தெரிவித்தார். சவுதி அரேபியாவின் வெளியுறவு கொள்கையில் இந்தியாவுடனான உறவிற்கு அதிக முக்கியத்துவம் உள்ளதாக சவுதி அரேபியா நாட்டின் வெளியுறவு துறை அமைச்சர் கூறினார். வர்த்தகம், முதலீடு, மின் ஆற்றல், மற்றும் பாதுகாப்பு ஒத்துழைப்பு போன்ற பல்வேறு துறைகளில் இருநாட்டுக்கும் இடையே உள்ள உறவினை மேலும் வலுபடுத்துவதற்கான தங்களின் கருத்துக்களை இரு தலைவர்களும் பகிர்ந்துகொண்டனர். ஆசிய பகுதியின் நிலைமையை குறித்து பேசிய இவர்கள் இப்பகுதியில் அமைதி மற்றும் நிலைத்தன்மை இருக்க வேண்டும் என்று இரு நாடுகளும் விரும்புவதாக ஒப்புக்கொண்டனர். சவுதி அரேபியாவிற்கு தான் மேற்கொள்ளவிருக்கும் பயணம் இரு நாடுகளுக்கு இடையே உள்ள உறவினை மேலும் வலுபடுத்தும் என்று பிரதமர் நம்பிக்கை தெரிவித்தார்.
வார்தா புயல் பாதித்த மக்களின் பாதுகாப்புக்கு பிரதமரின் பிரார்த்தனை

வார்தா புயல் காரணமாக ஏற்பட்ட மோசமான பருவநிலை காரணமாக பாதிக்கப்பட்ட மக்களுக்காக பிரார்த்தனை செய்வதாக பிரதமர் திரு.நரேந்திர மோடி தமது டுவிட்டர் பக்கத்தில் தெரிவித்துள்ளார். மத்திய அரசு உள்ளாட்சி நிர்வாகங்கள் மற்றும் ராணுவத்தினிருடன் பாதிக்கப்பட்ட மக்களின் உயிர் மற்றும் உடமைகள் பாதுகாப்புக்காக மத்திய அரசு நெருங்கி ஒத்துழைத்து வருவதாகவும் அவர் குறிப்பிட்டுள்ளார். “வார்தா புயல் காரணமாக ஏற்பட்டுள்ள மோசமான பருவநிலை காரணமாக பாதிக்கப்பட்டுள்ள மக்கள் பாதுகாப்புக்காக எனது பிரார்த்தனைகள். பத்திரமாக இருங்கள். மத்திய அரசு @ndmaindia என்ற வலைதளத்தின் மூலம் உள்ளாட்சி நிர்வாகம் மற்றும் ராணுவத்தினிடருடன் மக்களின் உயிர் மற்றும் உடமைகளின் பாதுகாப்பிற்காக நெருங்கி பணியாற்றி வருகிறது” என்று பிரதமர் குறிப்பிட்டுள்ளார்.
பிரதமர் மோடி மற்றும் அதிபர் புதின் புத்தாண்டு வாழ்த்து பரிமாற்றம்

பிரதமர் திரு. நரேந்திர மோடியும் ரஷிய அதிபர் திரு. விளாடிமிர் புடினும் இன்று தொலைபேசி மூலம் 2019 ஆம் ஆண்டு புத்தாண்டு வாழ்த்துக்களை பரிமாறிக்கொண்டனர். மேலும், இன்று ரஷியாவில் கொண்டாடப்படும் கிறிஸ்துமஸ் பண்டிகையை ஒட்டி, ரஷிய அதிபருக்கும் ரஷிய மக்களுக்கும் பிரதமர் வாழ்த்து தெரிவித்தார். கடந்த ஆண்டு இந்தியா-ரஷியா இடையேயான சிறந்த மற்றும் தனித்துவம் மிக்கஉத்தி சார்ந்த கூட்டுறவில் ஏற்பட்ட முன்னேற்றம் குறித்து இருதலைவர்களும் தங்களின் மகிழ்ச்சியைத் தெரிவித்தனர். மே மாதம் சூச்சியில் நடைபெற்ற பல்வேறு தரப்பட்ட விவாதங்கள் மற்றும் அக்டோபரில் நடைபெற்ற வருடாந்திர உச்சிமாநாட்டிற்காக அதிபர் திரு. புடின் புதுதில்லி வந்திருந்தபோது நடைபெற்ற வெற்றிகரமான விவாதங்கள் ஆகியவற்றை இருவரும் நினைவு கூர்ந்தனர். இருதரப்பு உறவுகளை சிறப்பாக முன்னெடுக்க இருதலைவர்களும் ஒப்புக் கொண்டனர். 2019, செப்டம்பர் மாதம் நடைபெற உள்ள கிழக்கத்திய பொருளாதார பேரவையின் ஆண்டு கூட்டத்திற்கு விடுக்கப்பட்டிருக்கும் அழைப்பினை அதிபர் திரு புடின் மீண்டும் வலியுறுத்தினார். பாதுகாப்பு, தீவிரவாதத்திற்கு பதிலடி அளித்தல் ஆகிய முக்கிய துறைகளில் உள்ள இருதரப்பு உறவு குறித்தும் இருவரும் விவாதித்தனர். பலதரப்பட்ட அம்சங்களில் உலக அமைதி மற்றும் ஒழுங்குமுறையில் இந்தியா-ரஷிய ஒத்துழைப்பு முக்கிய பங்கு வகிக்கிறது என்பதினை இரு தலைவர்களும் ஒப்புக்கொண்டனர். அதனால் ஐக்கிய நாடுகள், பிரிக்ஸ், ஷாங்காய் ஒத்துழைப்பு அமைப்பு போன்ற பல்வேறு சர்வதேச அமைப்புகளுடன் உள்ள நெருங்கிய உறவினை இரு நாடுகளும் தொடர்ந்து கடைபிடிக்கும் என்று இருவரும் ஒப்புக்கொண்டனர்.
லோக்நாயக் ஜெயபிரகாஷ் நாராயண் பிறந்த நாள் அன்று டெல்லியில் உள்ள விக்யான் பவனில் லோக்தந்த்ர பிரகாரி அபினந்தன் ஏற்பாடு செய்துள்ள கூட்டத்தில் பிரதமர் கலந்து கொள்வார்; மும்பைக்கு பிரதமர் பயணம் மேற்கொண்டு டாக்டர் அம்பேத்கர் நினைவு மண்டபத்திற்கான அடிக்கல்லை நாட்டுவார்

புதுதில்லியில் உள்ள விக்யான் பவனில் லோக்தந்த்ர பிரகாரி அபினந்தன் ஏற்பாடு செய்துள்ள நிகழ்ச்சியில் பிரதமர் திரு. நரேந்திர மோடி நாளைக் கலந்துக் கொள்வார். இந்நிகழ்ச்சி பாரத் ரத்னா லோக்நாயக் ஜெயபிரகாஷ் நாராயணின் பிறந்த நாளை முன்னிட்டு ஏற்பாடு செய்யப்பட்டுள்ளது. மும்பைக்கும் பிரதமர் பின்னர் பயணம் மேற்கொள்வார். சைத்திய பூமியில் டாக்டர் பாபா சாகேப் அம்பேத்கருக்கு அவர் மரியாதையை செலுத்தினார். இந்து மில்ஸ் வளாகத்தில் அம்பேத்கரின் நினைவு மண்டபத்திற்கான அடிக்கல்லை நாட்டும் கல்வெட்டை திறந்து வைப்பார். ஜவகர்லால் நேரு துறைமுகத்தில் நான்காவது கொள்கலன் முனையம் மற்றும் இரண்டு பெரு நகர ரெயில் வழித்தடங்கள் ஆகியவற்றிக்கும் அடிக்கல்லையும் பிரதமர் நாட்டுவார். பாண்ட்ரா-குர்லா வளாகத்தில் உள்ள மும்பை பெரு நகர மேம்பாட்டு ஆணையத்தின் மைதானத்தில் ஏற்பாடு செய்யப்பட்டுள்ள பொது கூட்டத்திலும் பிரதமர் உரையாற்றுவார்.
சர்வதேச மகளிர் தினம் – பெண் சக்திக்கு பிரதமர் மரியாதை

சர்வதேச மகளிர் தினத்தை முன்னிட்டு பிரதமர் திரு. நரேந்திர மோடி, பெண் சக்திக்கு மரியாதை செலுத்தியுள்ளார். “சர்வதேச பெண்கள் தினத்தை முன்னிட்டு, நமது பெண்களின் மட்டற்ற சக்திக்கு தலைவணங்குகிறேன். பெண்களுக்கு அதிகாரம் அளிக்கும் வகையில் நாங்கள் பல்வேறு முடிவுகளை எடுத்துள்ளதற்காக பெருமைப்படுகிறோம். பல்வேறு துறைகளில், பெண்களின் வியத்தகு சாதனைகளை நினைத்து ஒவ்வொரு இந்தியரும் பெருமைகொள்கிறோம்” என்று பிரதமர் தனது வாழ்த்து செய்தியில் கூறியுள்ளார்.
ஜி-20 உச்சி மாநாட்டில் பங்கேற்பதற்கு முந்தைய பிரதமரின் அறிக்கை

ஜி-20 உச்சி மாநாட்டில் பங்கேற்கப் புறப்படுவதற்கு முன் பிரதமர் திரு. நரேந்திர மோடி வெளியிட்ட அறிக்கையின் முழு விவரம். “அர்ஜென்டினாவால் நடத்தப்படும் 13-வது ஜி-20 உச்சி மாநாட்டில் பங்கேற்க நவம்பர் 29 முதல் டிசம்பர் 1 வரை நான் பியுனஸ் அயர்ஸ் பயணம் மேற்கொள்ள இருக்கிறேன். உலகின் மிகப் பெரிய 20 பொருளாதார நாடுகளிடையே ஒத்துழைப்பை வளர்க்கப் பன்முக முயற்சியை ஜி-20 மேற்கொள்கிறது. கடந்த 10 ஆண்டுகளாக தனது செயல்பாட்டின் மூலம் நிலையான, நீடித்த உலக வளர்ச்சியை மேம்படுத்துவதற்கு ஜி-20 பாடுபடுகிறது. உலகில் இன்று வெகு வேகமாக வளர்ந்து வரும் பொருளாதாரத்தைக் கொண்ட இந்தியா போன்ற நாடுகளுக்கும், வளர்ந்து வரும் நாடுகளுக்கும் இந்த நோக்கம் மிக முக்கியமானதாகும். இந்த உச்சி மாநாட்டின் மையப் பொருள் “நியாயமான, நீடித்த வளர்ச்சிக்குப் பொதுக்கருத்தை உருவாக்குதல்” என்பதாகும். இந்த மையப் பொருள் உலகப் பொருளாதார வளர்ச்சிக்கும், வளத்திற்கும் இந்தியாவின் பங்களிப்பில் உள்ள நமது உறுதிப்பாட்டைக் கோடிட்டுக் காட்டுகிறது. ஜி-20 நாடுகளின் கடந்த 10 ஆண்டு காலப் பணிகளை ஆய்வுச் செய்வதற்கும் வரும் காலங்களில் சந்திக்கவிருக்கும் புதிய சவால்களை எதிர்கொள்ள வழிவகைகளைப் பட்டியலிடுவதற்கும் ஜி-20 நாடுகளின் மற்றத் தலைவர்களை சந்திக்கும் வாய்ப்பை நான் எதிர்நோக்கி இருக்கிறேன். உலகப் பொருளாதாரம் மற்றும் வர்த்தக நிலை சர்வதேச நிதி மற்றும் வரிவிதிப்பு முறைகள், எதிர்காலப் பணி, மகளிருக்கு அதிகாரமளித்தல், அடிப்படைக் கட்டமைப்பு மற்றும் நீடித்த வளர்ச்சி குறித்து நாங்கள் விவாதிக்க இருக்கிறோம். நிதி சார்ந்த நெருக்கடிகளுக்குத் தீர்வு காண, உலகப் பொருளாதார வளர்ச்சியை மீண்டும் பலப்படுத்துவதில் முக்கியப் பங்காற்றிய வளரும் பொருளாதாரத்தைக் கொண்ட நாடுகள் தற்போது முன்னெப்போதும் இல்லாத வகையில் பொருளாதார மற்றும் தொழில்நுட்ப சவால்களை எதிர்கொண்டுள்ளன. சம கால எதார்த்த நிலைகளைப் பிரதிபலிக்கும் சீர்திருத்தப்பட்ட பன்முகத் தன்மையின் அவசியத்தை நான் முன்னிலைப்படுத்துவேன். மேலும் நல்லதொரு உலகத்திற்கான கூட்டு நடவடிக்கையை வலுப்படுத்தவும் நான் வலியுறுத்துவேன். பொருளாதாரக் குற்றங்களைச் செய்துவிட்டு தலைமறைவாதல், பயங்கரவாதத்திற்கு நிதியுதவி செய்தல் ஆகியவற்றுக்கு எதிராக சர்வதேச ஒத்துழைப்பை வலுப்படுத்துவதும், கூட்டான நடவடிக்கையை விரிவுப்படுத்துவதும் மிக முக்கியமான தேவையாகும். கடந்த காலத்தைப் போலவே இந்த உச்சி மாநாட்டிற்கு இடையே பரஸ்பர நலன் சார்ந்த இருதரப்பு விஷயங்களில் கருத்துக்களை பரிமாறிக்கொள்ள தலைவர்களைச் சந்திக்கும் வாய்ப்பையும் நான் எதிர்நோக்கி உள்ளேன்”.
டாக்டர் ஏ.பி.ஜே. அப்துல் கலாம் பிறந்த நாள் விழா – பிரதமர் பங்கேற்பு

மறைந்த முன்னாள் குடியரசு தலைவர் பாரத் ரத்னா டாக்டர் ஏ.பி.ஜே. அப்துல் கலாம் பிறந்த நாள் விழாவில் பிரதமர் திரு. நரேந்திர மோடி பங்கேற்க உள்ளார். இந்த நிகழ்ச்சி புதுதில்லியில் உள்ள பாதுகாப்பு ஆய்வு மற்றும் மேம்பாடு நிறுவனத்தில் அக்டோபர் 15, 2015 அன்று நடைபெற உள்ளது. இந்நிகழ்ச்சியின் அங்கமாக, பிரதமர் டாக்டர் கலாமின் சிலையை திறந்து வைக்க உள்ளார். அதன் பிறகு, “டாக்டர் கலாமின் வாழ்க்கையைக் கொண்டாடுவோம்” என்ற புகைப்படக் கண்காட்சியை திறந்து வைத்து, பார்வையிட உள்ளார். பின்னர் பிரதமர் பாதுகாப்பு ஆய்வு மற்றும் மேம்பாடு நிறுவனத்தில் உள்ள கோத்தாரி அரங்கில் உரையாற்ற உள்ளார்.
போர்த்துக்கல்லின் லிஸ்பன் நகரில் இந்திய சமூகத்தினருடன் பிரதமர் திரு. நரேந்திர மோடி கலந்துரையாடல்

போர்த்துக்கல்லுக்கு வரலாற்றுப்பூர்வமான பயணம் மேற்கொண்ட பிரதமர் திரு.நரேந்திர மோடி, லிஸ்பன் நகரில் இந்திய சமூகத்தினரை சந்தித்தார். அப்போது, அவர்களுடன் கலந்துரையாடினார். அவர்கள் மத்தியில் உரையாற்றிய திரு. நரேந்திர மோடி, இந்தியா-போர்த்துக்கல் இடையேயான நட்புறவின் பல்வேறு சிறப்பம்சங்களை எடுத்துரைத்தார். போர்த்துக்கல் முன்னாள் பிரதமர் அன்டோனியோ குட்டரேஸுடனான சந்திப்பு குறித்தும் எடுத்துரைத்தார். யோகா குறித்தும், அதன்மூலம் கிடைக்கும் சுகாதாரப் பலன்கள் குறித்தும் பிரதமர் பேசினார். யோகா குறித்த செய்தியை பரப்புவதற்கு போர்த்துக்கல் ஆற்றிவரும் பங்களிப்பை பிரதமர் பாராட்டினார். உலகில் அதிவேகமாக வளர்ந்துவரும் நாடுகளில் ஒன்றாக இந்தியா தற்போது இருப்பதாக பிரதமர் திரு.நரேந்திர மோடி தெரிவித்தார். இஸ்ரோ விஞ்ஞானிகளின் பங்களிப்பை பாராட்டிய திரு.மோடி, “விண்வெளித் துறையில், நமது விஞ்ஞானிகள் சிறப்பாக பணியாற்றி வருகின்றனர். அண்மையில், 30 சிறிய (nano) செயற்கைக்கோள்களை விண்ணுக்கு அனுப்பியுள்ளனர்,” என்று கூறினார். முன்னதாக, போர்த்துக்கல்லில் ஏற்பட்ட காட்டுத்தீயில் பொதுமக்கள் உயிரிழந்ததற்கு தனது வருத்தத்தை பிரதமர் வெளிப்படுத்தினார். மேலும், போர்த்துக்கீசிய பிரதமர் அன்டோனியோ கோஸ்டா-வுக்கு வெளிநாடு வாழ் இந்திய குடிமகன் அட்டையை பிரதமர் திரு. நரேந்திர மோடி வழங்கினார்.
விமானப்படைக்கு, எச்ஏஎல் நிறுவனத்திடமிருந்து 83 தேஜஸ் ரக போர் விமானங்களை வாங்க மத்திய அமைச்சரவை ஒப்புதல்

மத்திய அமைச்சரவை, பிரதமர் திரு நரேந்திர மோடி தலைமையில் புது தில்லியில் இன்று கூடியது. இதில் 73 தேஜஸ் எம்.கே-1ஏ இலகு ரக போர் விமானங்களையும், 10 தேஜஸ் எம்.கே-1 இலகு ரக பயிற்சி விமானங்களையும், பெங்களூர் எச்ஏஎல் நிறுவனத்திடமிருந்து ரூ.45,696 கோடிக்கு வாங்கவும், இதனுடன் ரூ.1,202 கோடி செலவில் வடிவமைப்பு மற்றும் கட்டமைப்பு மேம்பாட்டுக்கும் மத்திய அமைச்சரவை ஒப்புதல் வழங்கியுள்ளது. தேஜஸ் எம்.கே-1ஏ இலகு ரக போர் விமானம், உள்நாட்டில் வடிவமைக்கப்பட்டு, தயாரிக்கப்பட்ட 4 பிளஸ் தலைமுறை போர் விமானம். இதில் நவீன ரேடார், ஏவுகணை, எலக்ட்ரானிக் போர் முறை, நடு வானில் எரிபொருள் நிரப்பும் வசதி ஆகியவை உள்ளன. இது விமானப்படையின் தேவையை நிறைவேற்றும் ஆற்றல் மிக்கது. இது இந்தியாவில் வடிமைக்கப்பட்டு தயாரிக்கப்பட்ட முதல் போர் விமானம். இதில் 50 சதவீத பாகங்கள் உள்நாட்டில் தயாரானவை. இது இத்திட்டம் முடிவதற்குள் 60 சதவீதமாக அதிகரிக்கப்படும். இத்திட்டத்தின் கீழ், விமானங்களின் பழுது பார்ப்பு பணிகளை மேற்கொள்வதற்கான கட்டமைப்பை இந்திய விமானப்படை உருவாக்குவதற்கும் மத்திய அமைச்சரவை ஒப்புதல் அளித்துள்ளது. இதன் கட்டமைப்பு மூலம் தேஜஸ் போர் விமானங்களை விமானப்படை திறமையாக கையாள முடியும். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1688287 —–
மகளிர் துப்பாக்கிச் சுடும் போட்டியில் தங்கப்பதக்கம் வென்ற தேஜஸ்வினி சாவந்த்துக்கு பிரதமர் வாழ்த்து

காமன்வெல்த் விளையாட்டுப் போட்டிகளில், மகளிர் 50 மீட்டர் 3 நிலை ரைபிள் பிரிவில் தங்கப்பதக்கத்தை வென்ற தேஜஸ்வினி சாவந்த்-துக்கு பிரதமர் திரு.நரேந்திரமோடி வாழ்த்துத் தெரிவித்துள்ளார். “இரண்டு நாட்களில் இரண்டு பதக்கங்கள்! பெண்கள் 50 மீட்டர் ரைபிள் 3 நிலை போட்டியில், தங்கப்பதக்கம் பெற்ற தேஜஸ்வினி சாவந்த்-துக்கு வாழ்த்துக்கள். காமன்வெல்த் விளையாட்டுப் போட்டியில் அவர் சாதனை படைத்ததற்காக நாம் மேலும் மகிழ்ச்சியடைகிறோம்” என்று பிரதமர் கூறியுள்ளார்.
சவுராஷ்டிர நர்மதா பாசன திட்டத்தின் கீழ்

பிரதமர் மந்திரி திரு. நரேந்திர மோடி ராஜ்கோட் அருகே சவுராஷ்டிர நர்மதா பாசனத் திட்டத்தின் கீழ் (சௌனி) அஜி அணைக்கட்டில் நதிநீரைத் தேக்கும் திட்டத்தை இன்று தொடங்கிவைத்தார். அணைக்கட்டு திறப்பு விழாவை ஒட்டி பொதுமக்கள் பங்கேற்ற நிகழ்ச்சியில் அவர் பேசியபோது, “ஒரு காலத்தில் கடும் தண்ணீர்த் தட்டுப்பாட்டினால் தத்தளித்த குஜராத் மாநிலம் இன்று பெரிய முன்னேற்றத்தைக் கண்டுள்ளது“ என்று குறிப்பிட்டார். குஜராத் மாநிலத்தின் வளர்ச்சிப் பாதையில் கடந்த இருபது ஆண்டுகளில் பல சாதகமான பல மாற்றங்கள் ஏற்பட்டுள்ளன என்றார் பிரதமர். “இன்று ஏராளமானோருக்கு நீர் கிடைக்கிறது. மேலும், முன்னேற்றத்தை வரவேற்பதற்கான பல கதவுகள் திறக்கப்படும்” என்று குறிப்பிட்ட பிரதமர், “தண்ணீரை மக்களுக்கு எவ்வளவு விரைவாக வழங்க முடியுமோ அவ்வளவு விரைவாக வழங்குவது அரசின் முன்னுரிமையாக இருக்கிறது. அதே சமயம், தண்ணீரை எந்த அளவு முடியுமோ அந்த அளவுக்குப் போதிய அளவு கவனமாகவும், சேமிப்புக்கும் வகையிலும் கையாள வேண்டும்” என்று மேலும் கூறினார். தண்ணீர் சேமிப்பு முறைகளில் புதிய தொழில்நுட்ப முறைகளைக் கையாள வேண்டும் என்றும் பிரதமர் வலியுறுத்தினார்.
கோரக்நாத் ஆலயத்தில் பிரதமர் தரிசனம் – கோரக்பூர் உர ஆலை மற்றும் எய்ம்ஸ் மருத்துவமனைக்கான அடிக்கல் நாட்டினார்

கோரக்பூரில் உள்ள கோரக்நாத் ஆலயத்திற்கு பிரதமர் இன்று வருகை புரிந்தார். அங்கு மகந்த் வைத்தியநாத் சிலையை அவர் திறந்துவைத்தார். அங்கு கூடியிருந்த துறவிகள் மற்றும் மடாதிபதிகள் (ஜீயர்) மத்தியில் அவர் உரை நிகழ்த்தினார். மகந்த் வைத்யநாத்துடன் தமக்குள்ள இணைப்பு பற்றி எடுத்துரைத்த பிரதமர், துறவிகளும், மடாதிபதிகளும் சமூகத்தின் பாலும் ஏழைகள் மீதும் மிகுந்த அன்பு கொண்டவர்கள் என்றார். அதைத்தொடர்ந்து பிரதமர் மோடி, கோரக்பூர் உரத்தொழிற்சாலை மற்றும் அகில இந்திய மருத்துவ அறிவியல் கழகமான எய்ம்ஸ் மையத்திற்கான அடிக்கல் நாட்டினார். இந்த இரு திட்டங்கள் குறித்தும் பிரதமரிடம் விளக்கம் அளிக்கப்பட்டது. இந்த விழாவில் பெருந்திரளாக கூடியிருந்தவர்கள் மத்தியில் உரையாற்றிய பிரதமர் மோடி, சமச்சீரான இந்தியாவின் வளர்ச்சிக்கு கிழக்கு இந்தியாவின் வளர்ச்சி அவசியம் என்றார். உர ஆலைகள் மூடப்படுவதையும், இளைஞர்களுக்கு வேலை இல்லாத நிலை இருப்பதையும் ஏற்க முடியாது என்று கூறிய பிரதமர், இந்த உரத்தொழிற்சாலையை மறுபடியும் நிர்மாணிப்பதன் மூலம் இந்த மாநிலத்தில் தொழில்வளர்ச்சி உத்வேகம் அடையும் என்றார். இயற்கை வளங்கள் எப்படி பிரிக்கப்பட்டுள்ளன என்றும் மக்கள் எப்படி ஆரோக்கியமாக வாழ்கிறார்கள் என்றும் சுட்டிக்காட்டிய பிரதமர் , இந்த மாநிலத்தில் சுற்றுலாத்தொழிலுக்கான வளங்கள் அதிகமாக இருக்கின்றன என்றார். புதிய உள்நாட்டு விமான கொள்கையில் பிராந்திய இணைப்புகளுக்கு முக்கியத்துவம் தரப்பட்டுள்ளன என்று கூறிய பிரதமர், அதன் மூலம் அதிக சுற்றுலாப்பயணிகள் வருவார்கள் என்றார்.
தேசிய பேரிடர் மீட்பு படையின்  12வது உதய தினம் – பிரதமர் வாழ்த்த

தேசிய பேரிடர் மீட்பு படையின் 12வது உதய தினத்தை முன்னிட்டு தேசிய பேரிடர் மீட்பு படையினருக்கு பிரதமர் திரு நரேந்திர மோடி வாழ்த்து தெரிவித்துள்ளார். 12வது உதய தினத்தை முன்னிட்டு தேசிய பேரிடர் மீட்பு படையினருக்கு எனது வாழ்த்துகள். பேரிடர் அவசரகால நடவடிக்கை, மீட்பு மற்றும் நிவாரண பணிகளில் தேசிய பேரிடர் மீட்பு படையினரின் முயற்சி பாராட்டத்தக்கது. உயிர் மற்றும் உடைமைகள் இழப்பை குறைக்க உதவும் கட்டமைப்பு முறைகள், செயல்முறை, திறன் மேம்பாடு ஆகியவற்றில் தேசிய பேரிடர் மீட்பு படை சரியாக கவனம் செலுத்தி வருகிறது என்று பிரதமர் கூறியுள்ளார்.